Станислав Говорухин

Станисла́в Серге́й улы Говору́хин (, 29 март 1936, Пермь өлкәсе Березники шәһәре — 14 июнь 2018, БарвихаУмер режиссёр Станислав Говорухин) — кинорежиссёр, сценарист.

Тәрҗемәи хәле
Казан университетының геология факультетын (1958), Бөтенсоюз кинематография институтының режиссёрлык факультетын (1966) тәмамлый. 1959—62 елларда Казан телевидение студиясендә мөхәррир. 1966-86 да Әдис нәфис фильмнар студиясендә куючы режиссёр, 1987—93 тә «Мосфильм» киностудиясендә. РФ Дәүләт Думасы депутаты (1993 елдан), 1996-99 да — РФ Дәүләт Думасында мәдәният комитеты рәисе, «Народовластие» группасының рәистәше. «Вертикаль» киностудиясе һәм «Гандвик» бәйсез телевидение студиясе директоры, кинематограф ветераннарын һәм кино мәктәпләре студентларын социаль яклау хәйрия фондын җитәкли.

Иҗаты
Ул төшергән нәфис фильмнар — «Вертикаль» (Б.В. Дуров белән берлектә, 1967), «Туган көн» («День ангела», 1969), «Ак шартлау» («Белый взрыв», 1970), «Робинзон Крузоның тормышы һәм гаҗәеп маҗаралары» («Жизнь и удивительные приключения Робинзона Крузо», 1973), «Контрабанда» (1975), «Өмет җиле» («Ветер надежды» (1978), «Очрашу урынын үзгәртеп булмый» («Место встречи изменить нельзя», 1979), «Том Сойер маҗаралары» («Приключения Тома Сойера», 1981), «Капитан Грант балалары» («Дети капитана Гранта», 1983), «Ворошилов укчысы» («Ворошиловский стрелок», 1999); публицистик фильмнар — «Болай яшәргә ярамый» («Так жить нельзя», 1990), «Без югалткан Россия» («Россия, которую мы потеряли», 1992), «Бөек криминаль революция» («Великая криминальная революция», 1993) һ.б. Күп кенә фильмнарының, шул исәптән документаль-публицистик фильмнарының сценарий авторы да була. Говорухин тудырган фильмнар Россия кино сәнгатенең мөһим өлеше буларак бәяләнә.

Мактаулы исемнәре һәм бүләкләүләре
Украина ССРның атказанган сәнгать эшлеклесе (1986).

Әсәрләре
Страна воров на дороге в светлое будущее. Нарва, 1994.
 Хәтер 
 2023 елда Дәүләт Думасында Станислав Говорухин медале булдырылган. Әлеге медаль белән Россия Федерациясе гражданнары һәм чит ил кешеләре мәдәният, гуманитар эшчәнлек, патриотик тәрбия һәм халыкара хезмәттәшлектәге казанышлары өчен бүләкләнәЛейла Аралбаева.  В России учредили медаль Станислава Говорухина. ИА «Башинформ», 26.09.2023.
 Искәрмәләр 

Әдәбият
 Кино: Энцикл. словарь. М., 1986; Всемирный биографический энциклопедический словарь. М., 2000.

 Чыганаклар 
 Татар энциклопедиясе 

Төркем:Россия Федерациясе Дәүләт Думасы депутатлары
Төркем:Кинорежиссёрлар
Төркем:Бердәм Россия фиркасе әгъзалары